

**Nyhedsbrev – september 2019**

*Dansk HTX*

Nyt fra fagkonsulenten

Indhold

[Træningssæt til inspiration 2](#_Toc36463884)

[Kedsomhed og nytte - sættet fra maj 2018 2](#_Toc36463885)

[Håb- sættet fra maj 2019 8](#_Toc36463886)

## Træningssæt til inspiration

### Kedsomhed og nytte - sættet fra maj 2018

Dansk A

Kedsomhed og nytte

*”Afstanden mellem kedsomheden og impulser med forslag til handlinger er blevet mindre de seneste årtier. Og afstanden mellem impulser og handlinger endnu mindre. Ikke mindst på grund af computer, mobiltelefon, smartphone og så videre. Impulsen til at slippe væk fra kedsomheden er i bogstaveligste forstand lige ved hånden og det er svært ikke lige at tjekke, sende eller surfe.
Er der så noget galt i det? kunne man spørge. Er det ikke kun godt, at vi hurtigt og nemt kan komme kedsomheden til livs? Nej, det er ikke kun godt. Den norske kedsomhedsforsker Paul Otto Brunstad, der har studeret kedsomhed i militær sammenhæng, siger et sted, at det er vigtigt at kunne mestre kedsomheden, for der er energi i kedsomheden.
Ja, og eftertanke, kunne man føje til, foruden kreativitet og nærvær. Det kan der i al fald være. Men det kræver, at man tør tage ophold i kedsomheden og ikke altid giver efter for indskydelserne til lige at gøre noget andet.
Mestrer vi ikke kedsomheden, kommer vi derudover også nemmere til at stille krav om, at alting skal være ikke-kedeligt, det vil sige underholdende. Også på områder, der i sagens natur ikke kan være underholdende hele tiden.”*

|  |
| --- |
| Kristian Bøcker: ”Rastløshedens tyranni”, Kristeligt Dagblad, 13. juli 2012 |

**Dette opgavesæt indeholder tekster, der på forskellig vis handler om, hvad kedsomhed og nytte betyder for den menneskelige eksistens.

Du skal besvare én af opgaverne 1 – 5 som du finder på de følgende sider.
Du har 5 timer til at besvare opgaven.
Du må *IKKE* anvende internettet i forbindelse med din besvarelse.**

**Opgave 1: Analyse, vurdering og diskussion**

**Analysér og vurdér ”Vi lever i et landskab af fristelser” (tekst 1) med særligt fokus på tekstens argumentation og retorik. Diskutér derefter tekstens centrale synspunkter. I diskussionen skal du inddrage mindst én anden tekst fra opgavesættet, fx ”Vexeldriften” (tekst 2).**

**Overskrift: Et landskab af fristelser**

|  |
| --- |
| I en analyse, vurdering og diskussion skal du anvende danskfaglig viden og relevante danskfaglige begreber. I analysen skal du analysere tekstens argumentation og retorik, herunder brugen af sproglige virkemidler. Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en vurdering af, hvordan og hvor godt teksten formidler sine hovedsynspunkter via argumentation og retoriske virkemidler.I diskussionen skal du undersøge forskellige synspunkter på det emne, tekst 1 behandler. Diskussionen skal inddrage og videreudvikle tekst 1s centrale synspunkter og holde dem op imod egne og udvalgte synspunkter fra den eller de selvvalgte tekster. De inddragede synspunkter skal således bidrage til at nuancere diskussionen. |

**Opgave 2: Kronik og refleksionstekst**

**Denne opgave er todelt:**

**A:**

**Skriv en kronik om kedsomhedens plads i det moderne menneskes liv.**

**I kronikken skal du inddrage mindst to tekster fra opgavesættet.**

**B:**

**Begrund din argumentation og dine øvrige formidlingsmæssige valg, herunder sproglige og retoriske virkemidler. Du skal dokumentere dette med eksempler fra din kronik.**

**Overskrift: Vælg selv en overskrift.**

A:

I en kronik skal du undersøge en given problemstilling og argumentere for din holdning på en engageret, selvstændig og nuanceret måde.

Din kronik skal have et klart hovedsynspunkt, som understøttes af eller vender sig imod pointer i de selvvalgte tekster.

Din kronik skal formidles med en tydelig vinkel og på en retorisk og sprogligt bevidst måde.

B:

I del B skal du med brug af danskfaglige begreber begrunde dine formidlingsmæssige valg, herunder dokumentere din argumentation, retoriske valg og sproglige virkemidler ved hjælp af karakteristiske eksempler fra din egen tekst.

Denne del skal fylde 400-600 ord.

**Opgave 3: Analyse, fortolkning og perspektivering**

**Analysér og fortolk *Slagterkoner og bagerenker* (tekst 6).**

**Perspektivér til opgavesættets overordnede emne. I din perspektivering skal du inddrage mindst én selvvalgt tekst fra opgavesættet.**

**Overskrift: Slagterkoner og bagerenker**

I en analyse, fortolkning og perspektivering skal du anvende danskfaglig viden og relevante danskfaglige begreber.

Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en samlet fortolkning af teksten.

I perspektiveringen skal du sætte din fortolkning af teksten ind i en større sammenhæng, der knytter sig til opgavesættets emne og den eller de selvvalgte tekster og bidrager til den samlede forståelse af teksten.

**Opgave 4: Analyse, fortolkning og perspektivering**

Analysér og fortolk *Fabrik* (tekst 4A og 4B) med særligt fokus på forholdet mellem individ og arbejde.

Perspektivér til opgavesættets overordnede emne. I din perspektivering skal du inddrage mindst én selvvalgt tekst fra opgavesættet.

Overskrift: Fabrik

I en analyse, fortolkning og perspektivering skal du anvende danskfaglig viden og relevante danskfaglige begreber.

Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en samlet fortolkning af teksten.

I perspektiveringen skal du sætte din fortolkning af teksten ind i en større sammenhæng, der knytter sig til opgavesættets emne og den eller de selvvalgte tekster og bidrager til den samlede forståelse af teksten.

**Opgave 5: Litteraturhistorisk (uden for tema)**

Analysér og fortolk Adam Oehlenschläger: ”Fædrelands-sang” (tekst 10),

Perspektiver til den litteraturhistoriske sammenhæng teksten indgår i.

Overskrift: Fædrelands-sang

I en analyse og fortolkning skal du anvende danskfaglig viden og relevante danskfaglige begreber.

Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en samlet fortolkning af teksten.

I perspektiveringen skal du sætte din fortolkning af teksten ind i en større litteraturhistorisk sammenhæng, der bidrager til den samlede forståelse af teksten og dens relevans i dag.

### Håb- sættet fra maj 2019

Håb

*”Mennesket har altid håbet på en bedre fremtid: den guddommelige udfrielse, det bedre liv efter udvandringen til det fjerne lykkeland – eller blot en lidt sikrere adgang til det daglige brød. Men det moderne menneske, der opstod sammen med den kapitalistiske vareøkonomi, lærte sig at håbe på nye måder. Det ville ved egen kraft forme en gennem­ gribende anderledes fremtid i den verden, det allerede beboede: individuelle karriere­ veje og levemåder, nye samfund bygget på industriel produktion og demokratisk med­ bestemmelse. Mennesket erobrede efterhånden store dele af de håb og den handlekraft, som deres forfædre havde tilkendt Skaberen.”*

Bertel Nygaard: *Håb, Tænkepauser,* nr. 16, 2014

Dette opgavesæt indeholder tekster, der tematiserer og diskuterer forskellige opfattelser af håb.

Opgavesættet indeholder desuden en litteraturhistorisk opgave, der ligger uden for det overordnede emne.

**Bemærk til læreren: Tilføj selv en opgave 5/litteraturhistorisk opgave uden for emne i forhold til egen undervisning.**

Du skal besvare én af opgaverne 1 – 5. Du har 5 timer til at besvare opgaven.

Tekster til emnet

Tekst 1

Kristian Leth: ”Uden håb har vi ingenting” Kronik, Kristeligt Dagblad, 7. juni 2018

Tekst 2

Hans Kirk: ”En plads i verden” Novelle, 1931

Tekst 3

**A:** CO3: *Polen smelter*

Kampagnevideo, 2017

**B:** United Nations Development Programme: ”Fundraiser Nikolaj Coster-Waldau” Skærmbillede fra hjemmeside tilknyttet kampagnevideoen (tekst 3A), https://give. undp.org/fundraiser/1025184, 31. august 2018

Tekst 4

Mikkel Krause Frantzen: ”Depression er et symptom på et samfund, der har mistet troen på fremtiden”

Kronik, Information, 13. juni 2018

Tekst 5

B. S. Ingemann: ”Lysets engel går med glans” Salme, 1837

Tekst 6

Kræftens Bekæmpelse: *Røgfri fremtid*

Kampagnevideo, 2017

Tekst 7

Morten Mikkelsen: “Der er mange gode grunde til at bevare pessimismen” Artikel, Kristeligt Dagblad, 20. marts 2018

Tekst 8

The Ocean Cleanup: ”Cleaning the World’s Oceans – Boyan Slat of The Ocean Cleanup”

Præsentationsvideo, 2017

Tekst 9

Birgitte Vedersø: ”Kære studenter!”

Rektors dimissionstale, Gefion Gymnasium, 2018

Tekst 10

Kristian Villesen: ”Billedsprog: En lille fest – et stort håb” Artikel, Information, 5. juli 2014

Opgaver til emnet

1. Analysér og vurder ”Uden håb har vi ingenting” (tekst 1) med særligt fokus på tekstens argumentation og retorik. Diskutér derefter tekstens centrale synspunkter. I diskussionen skal du inddrage mindst én anden tekst fra opgavesættet, fx ”Der er mange gode grunde til at bevare pessimismen” (tekst 7).

Overskrift: **Uden håb har vi ingenting**

|  |
| --- |
| I en analyse, vurdering og diskussion skal du anvende danskfaglig viden og relevante danskfaglige begreber. I analysen skal du analysere tekstens argumentation og retorik, herunder brugen af sproglige virkemidler. Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en vurdering af, hvordan og hvor godt teksten formidler sine hovedsynspunkter via argumentation og retoriske virkemidler.I diskussionen skal du undersøge forskellige synspunkter på det emne, tekst 1 behandler. Diskussionen skal inddrage og videreudvikle tekst 1´s centrale synspunkter og holde dem op imod egne og udvalgte synspunkter fra den eller de selvvalgte tekster. De inddragede synspunkter skal således bidrage til at nuancere diskussionen. |

1. Analysér og fortolk ”En plads i verden” (tekst 2) med særligt fokus på håb. Perspektivér til opgavesættets overordnede emne. I din perspektivering skal du inddrage mindst én selvvalgt tekst fra opgavesættet.

Overskrift: **En plads i verden**

I en analyse, fortolkning og perspektivering skal du anvende danskfaglig viden og relevante danskfaglige begreber.

Der skal være et tydeligt fokus i analysen, og dine iagttagelser skal underbygges med tekstdokumentation. Analysen skal munde ud i en samlet fortolkning af teksten.

I perspektiveringen skal du sætte din fortolkning af teksten ind i en større sammenhæng, der knytter sig til opgavesættets emne, den eller de selvvalgte emner og bidrager til den samlede forståelse af teksten.

1. Denne opgave er todelt:

**A:** Skriv en kronik om, hvad håb betyder for dig og din generation.

I kronikken skal du inddrage pointer fra mindst to tekster i opgavesættet.

**B:** Begrund din argumentation og dine øvrige formidlingsmæssige valg, herunder sproglige og retoriske virkemidler. Du skal dokumentere dette med eksempler fra din kronik.

Overskrift: **Vælg selv en overskrift.**

A:

I en kronik skal du undersøge en given problemstilling og argumentere for din holdning på en engageret, selvstændig og nuanceret måde.

Din kronik skal have et klart hovedsynspunkt, som understøttes af eller vender sig imod pointer fra de selvvalgte tekster.

Din kronik skal formidles med en tydelig vinkel og på en retorisk og sprogligt bevidst måde.

B:

I del B skal du med brug af danskfaglige begreber begrunde dine formidlingsmæssige valg, herunder dokumentere din argumentation, retoriske valg og sproglige virkemidler ved hjælp af karakteristiske eksempler fra din egen tekst.

Denne del skal fylde 400-600 ord.

1. Analysér og vurdér *Polen smelter* (tekst 3A) med særligt fokus på kampagnevideoens brug af humor som virkemiddel. I din vurdering skal du inddrage tekst 3B. Perspektivér til opgavesættets overordnede emne med inddragelse af mindst én tekst, som du selv vælger.

Overskrift: **Polen smelter**

I en analyse, vurdering og perspektivering skal du anvende danskfaglig viden og relevante danskfaglige begreber.

Der skal være et tydeligt fokus i analysen, og dine iagttagelser skal underbygges med tekstdokumentation.

I vurderingen skal du sammenfatte dine analyseiagttagelser til en samlet forståelse af sammenhængen mellem formen og indholdet. Du skal i den forbindelse tage stilling til tekstens hensigt og gennemslagskraft.

I perspektiveringen skal du sætte din vurdering af teksten ind i en større sammenhæng, der knytter sig til opgavesættets emne, den eller de selvvalgte tekster og bidrager til den samlede forståelse af teksten.